GiliGold/VAD_KnessetCorpus huggingface dataset:
מיכאל גאנז: יש לי חנות במרכז העיר, והיא נמצאת שם מ-1939.
מיכאל גאנז: מדובר בחנות למתנות ויודאיקה היום.
מיכאל גאנז: אני רוצה להעלות שתי נקודות ששתיהן קשורות לאכיפה.
מיכאל גאנז: האחת, הבעיה של כיכר החתולות.
מיכאל גאנז: אנחנו דיברנו על זה לפני שנתיים בערך.
מיכאל גאנז: יש שם סוחרים לא מורשים, שאין להם רישיון, והם גם כנראה לא מנהלים את העסקים בצורה שצריך לנהל.
יאיר מעיין: הסוחרים הם ברישיון.
יאיר מעיין: זה מיועד לסוחרים בלי רישיון ברישיון.
יאיר מעיין: זה מוגדר כאתר לרוכלות.
מיכאל גאנז: אני לא יודע איך זה מנוהל.
מיכאל גאנז: אבל, הם מחזיקים את כל הציוד שלהם בפינה באיזשהו מקום כל היום.
מיכאל גאנז: זה גרוטאות, אף אחד לא מפנה את זה.
מיכאל גאנז: אם אני הייתי מוציא מהחנות שלי משהו קטן, הייתי מקבל מייד קנס כי קל למצוא אותי, וקל לטפל בזה.
מיכאל גאנז: אבל, שם לא עושים את זה.
מיכאל גאנז: הם מחזיקים את הציוד ברחוב.
מיכאל גאנז: הם מביאים בערב גנראטורים שהם גם כן מסוכנים.
מיכאל גאנז: שוב, אם אני הייתי שם גנראטור לפני החנות שלי בשביל לא ללכת לחברת החשמל, אז כל אחד היה בא אליי לפנות את זה, ולקנוס אותי.
מיכאל גאנז: בבוקר כל הלכלוך שלהם מגיע אלינו.
מיכאל גאנז: שלא לדבר על זה שאין שם שירותים – יש שם מפגע גם של ריח.
מיכאל גאנז: זה אזור שגורם ללכלוך, ואני התרעתי על זה הרבה הרבה שנים, כבר בעיריות קודמות.
מיכאל גאנז: כי אין זה הגון שאחד ישלם מסים וימלא את הוראות החוק, ועל ידו לא ישלמו מסים, ולא ימלאו את הוראות החוק, וישלמו את זה מהארנונה שאני משלם.
מיכאל גאנז: הלכלוך שמגיע משם בבוקר הוא פשוט איום ונורא.
מיכאל גאנז: גם פה לפעמים מפנים, ולפעמים גם לא.
מיכאל גאנז: הנקודה השנייה היא האזור של הפאבים.
מיכאל גאנז: כל הרחוב שלנו הפך להיות רחוב פאבים בגלל כל מיני מיזמים של העירייה.
מיכאל גאנז: אבל, אני לא אכנס לזה כרגע.
מיכאל גאנז: בשעה שתיים-שלוש בבוקר כשהם סוגרים את הפאבים הם לא מוציאים את הזבל עד לפחים, כי הפחים רחוקים.
מיכאל גאנז: כמעט כל פעם כשאני מגיע בבוקר, אני מוצא כסאות שבורים, בקבוקים, שקיות זבל, ארגזים עם מכלי שתייה.
יואל חסון: למה אין פחים ממש צמוד לאזורים האלה?
מיכאל גאנז: אין, הם רחוקים.
מיכאל גאנז: תשאל את העירייה למה, לא אותי.
מיכאל גאנז: אני מצפה שיהיה יותר נקי כדי שאני אוכל לתפעל את העסק שלי כמו שצריך בעיר ירושלים.
יואל חסון: עם הרכבת.
מיכאל גאנז: הרכבת תיקח עוד יותר זמן.
מיכאל גאנז: אבל, אפשר קודם את הניקיון.
מיכאל גאנז: זה יחסית בקלות אפשר לעשות.
יואל חסון: נציג "עיר-עמים" בבקשה.
חיים ארליך: אני לא אכביר במילים על מצב הניקיון בעיר.
חיים ארליך: אני צילמתי צילומים עדכניים מיום רביעי האחרון, כולל במקומות קדושים לנצרות, כולל בסילוואן.
יואל חסון: האם תוכל להעביר את הצילומים לוועדה?
חיים ארליך: כן, בוודאי.
חיים ארליך: אני אשאיר פה.
חיים ארליך: גם שלחתי לכם משהו קצר.
חיים ארליך: אני רוצה להתייחס לשתי תופעות שהן יותר עקרוניות, והן קצת שופכות אור על מצב העניינים של הניקיון מעבר לבעיות הנקודתיות – בעיות מערכתיות.
חיים ארליך: אחת השיטות שמשתמשים בניקיון בעיר זה שיטת קבלני משנה.
חיים ארליך: אם מדברים על שכונות שהן מעבר לגדר – יש מכרז.
חיים ארליך: בדרך כלל קבלן יהודי הוא זה שניגש למכרז.
חיים ארליך: הקבלן היהודי לוקח קבלן משנה פלסטיני, ואז ישנה תופעה מאוד מעניינת.
חיים ארליך: על כל שקל שהקבלן היהודי מקבל, זה שמבצע את העבודה בפועל מקבל פחות מחצי שקל.
חיים ארליך: אתם מתארים לעצמכם איזה איכות שירות הוא נותן.
חיים ארליך: העירייה משלמת שקל, ואיכות העבודה היא חצי שקל כי יש קבלן משנה.
חיים ארליך: כך זה מתופעל.
חיים ארליך: זו רק דוגמה אחת.
חיים ארליך: יש נושא שני שצריך לקחת לתשומת לב, ומשום מה פסחו עליו.
חיים ארליך: הוא פוגע והוא מסוכן לבריאות של כל תושבי העיר, לא רק תושבי מזרח העיר.
חיים ארליך: מכיוון שהתושבים לא יכולים לחיות מעבר לכמות מסוימת של זבל – ויש את זה גם בצילומים – יש תופעה חמורה מאוד של שריפת זבל.
חיים ארליך: זה לא רק קורה בהפגנות של החרדים בסופי שבוע, אלא זוהי תופעה יום יומית.
חיים ארליך: כולם יודעים היום ששריפת זבל זה סרטן נטו.
חיים ארליך: הסרטן הזה כנראה לא יישאר רק במזרח העיר, לא רק אצל הפלסטינים.
חיים ארליך: האוויר הזה, והגזים האלה נודדים בכל העיר.
חיים ארליך: שורפים את הזבל ברחובות, שורפים את המכולות כיוון שלא מפנים את הזבל.
חיים ארליך: יש לי את זה פה בצילומים.
חיים ארליך: לא הזמנתי את השריפה הזאת.
חיים ארליך: כל מי שרוצה, מוזמן להסתובב.
חיים ארליך: זוהי תופעה יום יומית רווחת, כי מה לעשות?
חיים ארליך: כשיש זבל ולא מפנים אותו, אנשים שורפים אותו.
יואל חסון: הבנתי אותך, אני מודה לך.
איתי פישהנדלר: אני נציג האקדמיה, אני ראש התכנית למדיניות הסביבה באוניברסיטה העברית.
איתי פישהנדלר: אם מסתכלים על הניסיון העולמי, יש שתי דרכים להתמודד עם זבל.
איתי פישהנדלר: אחד, תמריצים שליליים, וזה הפיקוח והאכיפה שהם כנראה טעוני שיפור, וכבר דיברנו מספיק על זה.
איתי פישהנדלר: הרכיב השני הוא תמריצים חיוביים.
איתי פישהנדלר: אני אתן דוגמה.
איתי פישהנדלר: זה נכון בעיקר לגבי קבלנים ושיפוצניקים שבמקום להטיל עליהם קנסות - כי יש גבול כמה קנסות, וכמה אפשר לתפוס אותם – נותנים להם תמריץ חיובי להגיע לאתרים מוסדרים.
איתי פישהנדלר: לדוגמה, במקום שהם ישלמו חמישים שקל עבור טונה בעקבות היטל ההטמנה, הם יקבלו איזשהו הנחה, ואולי הם יקבלו משהו מעבר לזה.
איתי פישהנדלר: כמה שהמקל שלכם יהיה גדול, הוא אף פעם לא יהיה מספיק גדול.
איתי פישהנדלר: צריך לשנות את הדיסקט, ולתת גם גזר.
איתי פישהנדלר: הרבה מקומות בעולם נותנים איזשהו תמריץ.
איתי פישהנדלר: זה ימנע את הרדיפה האין סופית, הבלתי אפשרית אחרי מפירי חוק.
יואל חסון: אדוני, מי אתה?
איהאב זן: אני מתכנן שכונתי ממינהל קהילתי צור-באהר.
איהאב זן: יש לי את השכונות של דרום מזרח העיר.
איהאב זן: רציתי להפנות את תשומת ליבכם לנושא התכנון בעיר המזרחית.
איהאב זן: התב"ע של שכונת צור-באהר 2302 לא מבוצעת, והיא אפילו לא באה לידי יישום.
איהאב זן: יותר מ-90% מהכבישים המאושרים הסטטוטוריים בתכנית, לא קיימים בפועל.
איהאב זן: הכבישים הקיימים בפועל הם כבישים שקיימים עוד מהתקופה הירדנית.
איהאב זן: התכנית אושרה בתחילת שנות התשעים, אבל עד היום שום כביש חדש לא בוצע.
יואל חסון: אני מבין, אבל זה לא כל כך נושא הדיון.
איהאב זן: זה נכון, אבל נושא התשתיות קשור לנושא התברואה.
יואל חסון: לקראת סיום אני מבקש את התייחסות ראש מחלקת תברואה, או אגף תברואה, או המנכ"ל – מי שתבחרו.
יאיר מעיין: לגבי כיכר ציון, כיכר החתולות – קודם כל, הרוכלים שם הם באישור.
יאיר מעיין: זה אתר שמוגדר כאתר לרוכלות לכל תושבי העיר, לכל מי שרוצה להביא שולחן ולמכור שם משהו.
יאיר מעיין: הרוכלים בעיר בעיקרון הם ברישיון, למעט המקום הזה שהוא מוגדר כאתר רוכלות.
שמואל גולן: מה זה אתר רוכלות?
שמואל גולן: אבל, עם רישיון?
יאיר מעיין: לא צריך לבקש רישיון.
יואל חסון: לא צריך?
יואל חסון: האם כל אחד יכול לבוא עם שולחן?
יאיר מעיין: כן.
שמואל גולן: אין דבר כזה.
יאיר מעיין: יש דבר כזה.
שמואל גולן: בחוק העזר המיוחד של ירושלים?
שמואל גולן: לפני שנתיים-שלוש אנחנו עשינו דוח על הנושא של השווקים, במיוחד שכשמוכרים מזון יש כללים ברורים מה צריך לעשות.
יאיר מעיין: לא מוכרים שם מזון.
יאיר מעיין: זה אומנות, תכשיטים, ודברים כאלה.
שמואל גולן: האם הדברים האלה סגורים מבחינת ביטחון?
יאיר מעיין: יש פקחים שלנו שכל לילה מבצעים באזורים האלה של ריבלין – בעיקר בפאבים – ביקורות עישון, ונותנים שם דוחות כמעט כל לילה בגלל שהם גולשים לחצר.
יאיר מעיין: התברואה באים בבוקר ומנקים.
יאיר מעיין: תמיד אם מנקים קודם את ריבלין, אז אחרי זה את סלומון, או להיפך.
יואל חסון: למה אין פחים בסמוך?
יאיר מעיין: לגבי פחים – באזור מסחרי ובאזור של מרכז העיר, אתה לא רוצה לראות את פח הזבל בין החנויות.
יאיר מעיין: מדובר פה על פחים גדולים שמפנים אותם כמה פעמים ביום.
יאיר מעיין: פח האשפה לא נמצא בכיכר החתולות.
יאיר מעיין: העתקנו אותו מעבר לכביש, בצמוד לגן העצמאות בפינה.
יואל חסון: נתתי את הרעיון של הפחים הקטנים, מה עם פחים קטנים?
יואל חסון: לא פחים קטנים שבהם אני שם פחית וזהו, אלא "צפרדעים" קטנות.
יאיר מעיין: לא, לא.
יאיר מעיין: במקום כזה של עסקים, זה לא ריאלי.
יאיר מעיין: מפנים שם מספר פעמים ביום.
יאיר מעיין: פחים קטנים מיועדים לתושבים.
יואל חסון: אני לא כל כך מבין בפחים, אבל אני מדבר על אלה שמתגלגלים על שני גלגלים.
יאיר מעיין: יש לנו פה מומחה מספר אחד בארץ.
ציון שטרית: קודם כל, יש איסור של המשטרה להציב במקומות האלה כמות גדולה של פחים.
יואל חסון: השיקול הביטחוני עלה – נגמר הסיפור.
ציון שטרית: לחלק מהעסקים נתנו פחי אשפה קטנים שהם מחזיקים בעסקים.
ציון שטרית: להערת השירותים – כדאי לדעת שהצבנו שלושה מבני שירותים אוטומאטיים במרכז העיר, ממש לפני כחודשיים.
ציון שטרית: אם אתה לא יודע אז זה הזמן שתדע.
יאיר מעיין: יש שירותים אוטומאטיים ברחוב הילל, אחד ברחוב בית הדפוס, ואחד בקינג ג'ורג'.
יואל חסון: כאלה ששמים בהם שקל?
יאיר מעיין: שקל או שני שקלים – אנחנו עוד לא החלטנו על הסכום.
יאיר מעיין: אבל, כרגע זה בחינם.
יאיר מעיין: לגבי קבלן המשנה – עיריית ירושלים כפופה לחוק חובת המכרזים.
יאיר מעיין: אנחנו ניסינו לעקוף את חוק חובת המכרזים בצורה חוקית, ובאמצעות המינהל הקהילתי להעסיק ישירות את קבלן המשנה, ולהרוויח את חצי השקל.
יאיר מעיין: אבל, מכיוון שאנחנו גם כפופים לחוק, הפתרון הזה לא צלח.
יאיר מעיין: אנחנו נאלצנו להוציא מכרז כשר שאליו יכול לגשת רק מי שמנהל ספרים כחוק וכו', וכו'.
קריאה: אתה יכול להכריח אותו לא לקחת קבלן משנה.
יאיר מעיין: שנייה.
יאיר מעיין: למיטב ידיעתי, זה קבלן שהוא לא יהודי.
יאיר מעיין: זה קבלן ערבי ממזרח ירושלים.
יואל חסון: מבחינתנו, בדוח המיוחד הזה של השלטון המקומי זהו הנושא הראשון שבחרנו לגעת בו.
יואל חסון: מבחינתנו, ירושלים זאת ירושלים, והיא בירת ישראל על כל חלקיה.
יואל חסון: צריך לדאוג לעיר הבירה הזאת בכל המובנים.
יואל חסון: אגב, אני מסכים וחושב - וגם תמכתי בזה בממשלה הקודמת, ואם זה יגיע לכנסת אני אישית אתמוך בזה, אני מאמין שגם סיעתי – שירושלים צריכה לקבל תקציבים מיוחדים.
יואל חסון: לירושלים צריך להיות מענק בירה מורחב וגדול.
יואל חסון: היתה כאן איזושהי הצעת חוק שקובעת מעמד מיוחד לעיר ירושלים שיש לה גם משמעויות - - -
שמואל גולן: יש חוק ירושלים.
יואל חסון: כן, אבל היה מישהו שעשה לזה גם משמעויות תקציביות.
יואל חסון: אני חושב שמדובר בחבר הכנסת שנלר, אם אני לא טועה.
יואל חסון: אני חושב שזהו חוק מאוד נכון.
יואל חסון: כמעט בכל מדינות בעולם לערי הבירה יש מעמד מיוחד שהוא מושפע גם מהמעמד עצמו, אבל יש לזה גם השפעה תקציבית משמעותית.
יואל חסון: בעיניי, ירושלים היא ממש נכס לשימור של מדינת ישראל, והיא צריכה לקבל יותר מכל מקום אחר – אין על זה בכלל ויכוח.
יואל חסון: אותי, ואני בטוח שאת חברי הוועדה האחרים, תמצאו שותפים לדבר הזה.
יואל חסון: יחד עם זאת, בסופו של דבר זוהי גם מערכת מוניציפאלית שצריכה להתנהל בעינינו בצורה נכונה, יעילה וטובה.
יואל חסון: אני מתרשם שהנושא הזה הוא כן על סדר היום של העירייה.
יואל חסון: אני גם סומך על ראש העיר החדש שלוקח את זה.
יואל חסון: יש לו את הזמן, יש לו את ימי החסד לבוא ולהראות תוצאות.
יואל חסון: בנושאים כאלה התוצאות הן לא נראות בין לילה.
יואל חסון: הדברים האלה שקשורים בניקיון הם דברים שהם בתהליכים.
יואל חסון: אבל, אני מאמין שהכיוון הוא חיובי.
יואל חסון: אני חושב שמה שהוצג על-ידי דוח המבקר על מה שהיה הם ממצאים מאוד קשים.
יואל חסון: הם קשים ברמת הניהול.
יואל חסון: גם אם הם היו אז, והיום הם אחרת.
יואל חסון: אבל, אז הם היו קשים.
יואל חסון: ולכן, אנחנו מקבלים את הערות המבקר כפי שהם ניתנו.
יואל חסון: אבל, אדוני המנכ"ל אנחנו מקבלים את הדיווח שלך על הצעדים, וגם על התוספות של התקנים, וגם על הצעדים שאתה מבצע.
יואל חסון: אנחנו מצפים מהעירייה לבנות - וכך הוצג שזה נעשה, ואנחנו מקווים שזה הולך להיות - ממש תכנית מקיפה שנוגעת בכל הנושאים התברואתיים בעיר שתתאים גם למבנה הטופוגרפי של העיר, לצורה של העיר, לסמטאות הצרות.
יואל חסון: ירושלים היא ירושלים, ויודעים שיש בה סמטאות צרות, ויודעים שהיא בנויה בצורה הזאת.
יואל חסון: יכלו לחשוב על רעיון מקורי איך לפתור את הבעיה הזאת מבחינת הפחים ודברים אחרים.
יואל חסון: זה מדהים שלא חשבו על זה עד היום.
יואל חסון: הרעיון פה של חלוקה לרובעים הוא נכון גם בעיני הוועדה.
יואל חסון: אגב, גם הנושא שאתה העלאת, נושא האכיפה ונושא ההסברה.
יואל חסון: אני חושב שככל שיש יותר פרויקטים של ניקיון שבהם משתפים את הציבור הרחב, ואת בני הנוער, רואים תוצאות בשטח כי בדרך כלל, אלו פעולות שנעשות בהתלהבות ובמרץ.
יואל חסון: רואים תוצאות מיידיות יחסית.
יואל חסון: שנית, זה גם עניין של חינוך לשמירה על ניקיון העיר ירושלים שהיא סמל.
יואל חסון: אני ארצה שהוועדה תקיים סיור בעיר בעוד חצי שנה מהיום, גם מתוך לתת זמן ראוי לעירייה שהדברים שאתם מבצעים היום באמת ייראו כבר בסיור, ולתת לכם את זמן ההתארגנות.
יואל חסון: אנחנו נסייר גם במקומות שציינתם אתם פה.
יואל חסון: אנחנו נסייר גם באזורים שאת דיברת עליהם.
יואל חסון: בערך בעוד חצי שנה נעשה את הסיור.
יואל חסון: יכול להיות שזה יהיה עוד חצי שנה, עוד שמונה חודשים.
יואל חסון: אנחנו נקבע את זה לפי סדר היום גם של הוועדה, וגם שלכם בעירייה.
יואל חסון: נזמין גם את כל מי שהיה כאן בדיון לבוא ולצפות בדברים, כשהמטרה היא באמת – וזו היתה מטרת הדיון מבחינתי – עניין לאומי, אמיתי אסטרטגי.
יואל חסון: העיר הזאת היא הפנים שלנו.
יואל חסון: לפעמים אתה מגיע למקומות בעולם שהם יותר רחוקים מאמריקה שבהם פחות מכירים את ישראל לעומת אמריקה.
יואל חסון: ברגע שאתה אומר שאתה מישראל אז לא כל כך מבינים.
יואל חסון: אבל, כשאתה אומר ירושלים -Jerusalem אנשים כבר נעמדים, כי Jerusalem היא הסמל שלנו.
יואל חסון: היא העיר שלנו, ובעיניי הדבר הזה צריך להילקח ברמה הכי גבוהה שיכולה להיות.
יואל חסון: לכן כפי שאמרתי, הוועדה תבקר בירושלים, תסייר בעיר בכל הנקודות המדוברות, וגם בנקודות אחרות, בין שישה-לשמונה חודשים מהיום.
יואל חסון: אני אבקש ממך שתעביר לנו את הדיסק של התמונות.
יואל חסון: כל מי שיש לו חומר רלוונטי להעביר לוועדה - אני אשמח לקבל.
יואל חסון: אני שוב מודה למבקר ולצוות שלו על העבודה.
יואל חסון: אני מודה לצוות העירייה, ומאחל לכם הצלחה במשימה הזאת.
יואל חסון: חשוב לנו שתצליחו.
יואל חסון: ישר כוח על מה שאתם עושים, תודה רבה לכולכם.
גילה אמדה: מה שאני רוצה לומר באמת באמת – כמו שהיה בתקופתו של טדי שהיו שם עובדי עירייה ולא קבלנים, כי קבלנים זו עבודה צ'ילי בילי.
גילה אמדה: זה לא משנה מה, אפילו אם אני מבקשת שיבואו ויתקנו מדרכה מסוימת, הם באים מתקנים.
גילה אמדה: אבל, אתה יודע זה משהו כזה שאתה אפילו יכול לגרף את זה ביד.
יואל חסון: חבל שלא אמרת את זה בדיון, זוהי נקודה מעניינת.
יואל חסון: אבל, שמענו אותך, וזה נכתב בפרוטוקול.
יואל חסון: בוקר טוב, אני מתכבד לפתוח את ישיבת הוועדה לענייני ביקורת המדינה, המטרה של הישיבה הקצרה הזאת, לאשר את ועדת המשנה.
יואל חסון: לפני שאני מביא אותה לאישור, אני רוצה לעדכן את הוועדה, שבאופן לא שגרתי, בדרך כלל היה סיכום שהרכב ועדת המשנה יהיה על פי חלוקה של קואליציה-אופוזיציה.
יואל חסון: אני לא כל כך הבנתי למה עשו את זה, הבנתי שבעבר זה לא היה כך, אבל זה היה הסיכום בין האופוזיציה לקואליציה.
יואל חסון: ההרכב הזה מבחינת הכמות לקואליציה אופוזיציה, די נכפה, זה במסגרת ההסכם ולכן הייתי צריך לעשות חלוקה של שלושה נציגים ושני נציגים.
יואל חסון: כחלק מהצעת החלטה שנצביע עליה, מה שאני מציע, שוועדת המשנה הזאת תהיה ועדת משנה לשנה, נגדיר אותה לשנה, לאחר שנה אני אבקש גם מנציגי האופוזיציה וגם מהקואליציה לעשות החלפה של האנשים כי יש אנשים משמעותיים מאוד בוועדה שלא הצליחו להיכנס לתוך ועדת המשנה הזאת, למרות שהם תורמים רבות.
יואל חסון: גם לגבי השמות, הקואליציה קבעה את השמות ונתנה לי את בחירתה ולכן אני הולך על פי הסיכום הזה.
יואל חסון: הרכב ועדת המשנה יהיה הרכב לשנה.
גלעד קרן: תמיד אפשר, בהחלטה של הוועדה, לשנות את - - -
יואל חסון: אני מגדיר שזה יהיה לשנה, שיהיה כתוב בפרוטוקול שההרכב הוא לשנה.
יואל חסון: גם ביקשתי מחבר הכנסת שנלר, לעמוד בראש ועדת המשנה.
עתניאל שנלר: רק אם זה לא יהיה לשנה, אם זה רק לשנה, אני לא מועמד.
עתניאל שנלר: זה לא היה הסיכום.
עתניאל שנלר: הסיכום לא היה שהרכב הוועדה יהיה לשנה.
יואל חסון: הרכב הוועדה לשנה, לא היושב ראש.
עתניאל שנלר: אם כך, שיהיה כתוב, למעט היושב ראש.
עתניאל שנלר: אני לא נכנס לתהליך עבודה של שנה.
יואל חסון: בתוך שנה נעשה החלפה של החברים, לא של היושב ראש.
יואל חסון: היושב ראש הוא יושב ראש של הוועדה כל עוד הוועדה מתפקדת ומתקיימת.
יואל חסון: רק עם ההרכב, אם נרצה לעשות שינוי, נעשה שינוי.
יואל חסון: החברים שאני מציע: זבולון אורלב, אופיר אקוניס, אמנון כהן, עתניאל שנלר – היושב ראש, ויואל חסון.
יואל חסון: זה ההרכב.
אמנון כהן: הערה לסדר, בזמנו, בתקופה שלי חוקקתי חוק של ועדת השניים, כשהיו דברים מיוחדים, עד אז לא היו באים לידי ביטוי, לידי טיפול או לידי ביקורת, בנושאים הכי חשובים.
אמנון כהן: מבקר המדינה היה בודק את הדברים, מציג את הדברים ורק בחדרי חדרים הסתכלנו על זה, אבל אף אחד לא היה בודק אם התיקונים נעשים או לא.
אמנון כהן: ועדת השניים טיפלה בנושא הזה, בוועדת השניים היו יושב ראש ועדת החוץ והביטחון ויושב ראש ועדת הביקורת, היה להם את הסיווג הכי גבוה, הדיונים התקיימו במקום מסוים.
אמנון כהן: כרגע, ועדת משנה היא נגזרת למעשה מהוועדה הכוללת, שגם פה ידונו בדברים הרגישים, לא הדברים הרגישים ביותר, לכן יושב ראש הוועדה שאתה מייעד, אני חושב שהיושב ראש צריך להישאר יושב ראש הקבוע של הוועדה, כלומר, כמו בוועדת השניים, אתה ויושב ראש ועדת החוץ והביטחון.
גלעד קרן: בכל מקרה, יושב ראש ועדת השניים חייב להיות יושב ראש ועדת ביקורת, על פי החוק.
יואל חסון: אני חבר ועדת המשנה, אני לא אהיה היושב ראש.
יואל חסון: חשבתי, שחבר הכנסת שנלר יכול לתרום מהניסיון שלו, גם בגלל עומס העבודה אבל בעיקר מהניסיון של חבר הכנסת שנלר, חשבתי שנכון הוא, שעתני יוביל את עבודת ועדת המשנה.
יואל חסון: אנחנו נעבוד בצורה משותפת, עתני גם חבר במסגרות המצומצמות דרך ועדת החוץ והביטחון ולכן הוא בתמונה מכל הכיוונים.
יואל חסון: אני חושב שזה נכון, גם מבחינת חלוקת העבודה וגם מבחינת הניסיון שיש לחבר הכנסת שנלר בעניינים האלה.
יואל חסון: אני נמצא בוועדת המשנה, אני חבר שם, לא בתור יושב ראש, הכול יהיה בשיתוף פעולה, אין לי ספק שהעבודה לא תיפגע.
אמנון כהן: מבחינה תקנונית, חוקית, אין בעיה?
יואל חסון: אין שום בעיה, בדקנו הכול, אבל אני שמח שאתה רגיש לנושאים האלה.
יואל חסון: יש למישהו עוד הערות לפני שאני מעלה את זה להצבעה?
יואל חסון: אם כך, ההרכב הוא כלהלן: זבולון אורלב, אופיר אקוניס, אמנון כהן, עתניאל שנלר ויואל חסון.
יואל חסון: זה הרכב ועדת המשנה כאשר עתניאל שנלר הוא היושב ראש לאורך כל התקופה.
יואל חסון: תוך שנה, אם נבחר, נערוך רענון ושינוי.
יואל חסון: מי בעד ההרכב כפי שהצגתי, ירים את ידו.
יואל חסון: הצבעה בעד – רוב נגד – אין נמנעים – אין הרכב ועדת המשנה ליחסי חוץ וקשרי מסחר בינלאומיים נתקבל פה אחד.
יואל חסון: אני קובע, שוועדת המשנה הוקמה ותתחיל את עבודתה בהקדם.
עתניאל שנלר: ראשית, תודה רבה אדוני היושב ראש ותודה לחברים על ההצבעה.
עתניאל שנלר: אני רוצה לומר שלושה-ארבעה משפטים, מבחינתי כאיזה מן נקודת השקפה עקרונית.
עתניאל שנלר: ועדת ביקורת, השם שלה מפחיד, כביקורת.
עתניאל שנלר: אני חושב, שאין דבר יותר בונה מביקורת, ביקורת בונה.
עתניאל שנלר: אם כולם מסכימים ואין ביקורת, העולם ילך לאחור.
עתניאל שנלר: כשמגיעים לנושא הביטחוני, לנושא הכי רגיש מבחינת הצד התחושתי, נדמה לי שצריך לעשות את זה מתוך אהבה גדולה מאוד למערכת הביטחון על כל היבטיה.
עתניאל שנלר: אחד הכיוונים שאני אשתדל שביחד נעשה את תהליך הביקורת והבקרה מתוך אהבה עצומה למערכת הביטחון על כל זרועותיה, כי למדנו בפרקי אבות, כשיש מחלוקת לשם שמיים, סופה להתקיים, וכשהיא לא לשם שמיים סופה שלא להתקיים.
עתניאל שנלר: נדמה לי שביקורת לשם שמיים מתוך אהבה, סופה להתקבל.
עתניאל שנלר: משום שאנחנו רוצים ליצור מצב שדברים יתקבלו, אני לפחות אשתדל שדברים יהיו לשם שמיים.
עתניאל שנלר: אני רוצה לומר, שיואל ואני דנו על התהליך, אני סבור שוועדת המשנה תהיה בהרמוניה מלאה ומוחלטת עם הוועדה ועם יושב ראש הוועדה.
עתניאל שנלר: נדמה לי, שהעיקרון שחבר בוועדת החוץ והביטחון ובוועדה לביקורת בתחום הזה, החיבור הזה הוא הדבר המעניין והחשוב כי יש את מפת הידע הרחבה יותר כדי לתת לזה תוכן עם האילוצים ועם הדברים האחרים.
עתניאל שנלר: על מנת להסיר דאגה, אני אומר לך, חבר הכנסת כהן - - -
אמנון כהן: לא דאגה - - -
עתניאל שנלר: אני מקבל את זה בצורה הכי טבעית בעולם.
עתניאל שנלר: מה שאני רוצה לומר, הסר דאגה מליבך בכל התחומים, הדברים יהיו בסדר בדרך כזאת או אחרת.
עתניאל שנלר: יואל, לך אני רוצה לומר, כיושב ראש ועדת משנה אני לא מעלה ולו לרגע את הספק הקל שבקלים, ועדת המשנה כוחה מתוך הוועדה ואתה יושב ראש הוועדה, לכן, ודאי שהסמכות נובעת בעצם ממך, דרך הוועדה למעלה, ולכן, ודאי שהוועדה כולה, על כל חלקיה, כל אחד בהתאם לתפקידו, יהיה מתואם.
עתניאל שנלר: אין לי ספק שיהיה שיתוף פעולה עם הוועדה, כמו שאין לי ספק שחברי הוועדה ישתפו פעולה באופן מלא.
עתניאל שנלר: תודה רבה על האמון.
יואל חסון: בהצלחה.
אמנון כהן: ראשית, ברכות לידידי, חבר הכנסת עתניאל שנלר, שנבחר ליושב ראש ועדת המשנה.
אמנון כהן: הוועדה התברכה ביושב ראש ועדה טוב.
אמנון כהן: אנחנו רואים גם את מוסד מבקר המדינה שיש לו שם טוב, עושה עבודה מצוינת, כמובן בשיתוף פעולה עם הוועדה, שזה גם בנושא תיקון הליקויים, אני חושב שזה יפה מאוד.
אמנון כהן: אני כנראה אכהן בוועדת משנה של ועדת החוץ והביטחון בנושא התקציב, אז כאשר הוועדה תבוא ותאמר אין לנו כסף לתקן את הליקויים, אוכל להגיד, יש כסף.
יואל חסון: לדעתי השתלטנו על המדינה.
אמנון כהן: אני מאחל לכולנו עבודה פורייה לטובת מדינת ישראל, לטובת צבא הגנה לישראל, אין לנו ברירה, אנחנו חייבים להיות חזקים, האיומים על עם ישראל לא פסקו אף פעם, כל דור ודור קמים עלינו לכלותינו לכן הקדוש ברוך הוא מצילנו מידם, אנחנו צריכים גם צבא חזק, מדינה חזקה ועיני כל העולם תמיד על מדינת ישראל למרות שאנחנו נקודה קטנה על הגלובוס.
אמנון כהן: תודה רבה ועבודה פורייה.
עתניאל שנלר: אתה יודע, כתוב, עתניאל בן קנז, ותשקוט הארץ 40 שנה.
עתניאל שנלר: תן לנו 40 יום.
מבקר המדינה מר מיכאל לינדנשטראוס: אני רוצה לברך את חבר הכנסת עתניאל שנלר, אנחנו ניצבים במחיצה אחת תקופה ארוכה בוועדת הכנסת לענייני ביקורת המדינה.
מבקר המדינה מר מיכאל לינדנשטראוס: בתקופה הזאת אנחנו התוודענו להרבה נושאים, לא נוגעים כל כך לוועדה שהוקמה אבל לנושאים אחרים.
מבקר המדינה מר מיכאל לינדנשטראוס: כמו שאמרתי לך אתמול בערב בפני המשלחת שביקרה בארץ ועזבה אותנו הבוקר, שמערכת שיתוף הפעולה בין מוסד מבקר המדינה לבין הכנסת הוא חסר תקדים בתקופה זו.
מבקר המדינה מר מיכאל לינדנשטראוס: אני רוצה להודות לכם בצורה משמעותית ואנחנו שומרים כמובן על עבודתנו המקצועית, על הביקורת, על אי התלות שלנו, יחד עם זאת, אנחנו יודעים להעריך את שיתוף הפעולה אתכם, את הגיבוי שקיבלנו מהוועדה הזאת במשך כל השנים ושגברה בשנים האחרונות.
מבקר המדינה מר מיכאל לינדנשטראוס: תודה רבה לכם ובהצלחה.
יואל חסון: חברים, אני מאחל לנו בהצלחה, תודה רבה לכם, בעוד כעשר דקות נפתח את הדיון הבא, הישיבה נעולה.
יואל חסון: בוקר טוב, אני פותח את ישיבת הוועדה לענייני ביקורת המדינה בנושא פעילותו של המרכז הרפואי "גהה", תחקיר שערך ערוץ 2.
יואל חסון: בתחקיר של ערוץ 2 נחשפנו לכמה עניינים מטרידים מאוד על אופן ניהול המקום, התנהלות המקום, על מצב המטופלים או החוסים, כנראה מטופלים, ולכן אני חושב, שחלק מתפקיד הוועדה, לא לעסוק רק בנושאים השוטפים תחת משרד מבקר המדינה, אלא גם לעקוב אחרי דברים שנחשפים, אם זה באמצעי התקשורת, אם זה על ידי אזרחים אכפתיים.
יואל חסון: אני חושב שהוועדה יכולה להיות המקום שבו אנחנו מתחילים תהליך ובדיקה של דברים שנחשפים.
יואל חסון: הדיון הוא למעשה דיון במסגרת שבסמכות הוועדה על פי סעיף 21, לבקש ממבקר המדינה לבדוק סוגיה כלשהי.
יואל חסון: אנחנו משתמשים בסמכות הזאת במשורה.
יואל חסון: לאחר שנשמע את הנציגים, הוועדה תחליט ותחשוב אם זה דבר שראוי לבקש.
יואל חסון: הייתי רוצה לפתוח את הדיון, בשלב הראשון הייתי רוצה לשמוע את מנהל המרכז.
יואל חסון: קראתי את תשובתך שהפנית לוועדה לביקורת המדינה.
יואל חסון: על פי מה שכתבת שם, זה מעבר לתגובה התקשורתית, אתה מנהל פה גוף חשוב, מרכזי, אין ספק שזאת עבודה מורכבת, עלו טענות משמעותיות מאוד בכתבה.
יואל חסון: התייחסותך הראשונית ובוודאי גם בהמשך נשאל שאלות.
צבי זמישלני: אני אשמח.
צבי זמישלני: אשמח גם אם הוועדה היתה מגיעה לביקור כי אין טוב ממראה עיניים.
אופיר פינס-פז: ביקור קצר אתה מתכוון.
צבי זמישלני: כולם באים לביקור קצר.
צבי זמישלני: אגב, האשפוז הממוצע ב"גהה" הוא 30 יום, ושל נוער פחות מ-60 יום, כך שזה קצר בכל מקרה.
צבי זמישלני: הייתי רוצה, אם יורשה לי, להביע את הרגשתי הקשה, כמו גם של הצוות, לא רק על הכתבה, הכתבה היא פופוליסטית, היא צהובה, אנחנו נדון בה, אני אראה לכם מכתבים שהגיעו מהציבור, לדעתנו היא לא משקפת כלום, אבל אם כתבה צהובה כזאת גורמת ליושב ראש הוועדה להתקשר, עוד לפני שהיתה תגובה, להעצים כתבה כזאת, להפוך אותה לנושא ציבורי, שאנחנו צריכים פה לבוא ולהתגונן, אני חושב שזה משאיר טעם מר, לפחות אצל הצוות.
צבי זמישלני: לעצם העניין, כמו שכתבתי לכם, "גהה" נחשב לבית חולים מוביל משנים, עם מסורת, המחלקה הזאת היא אולי מחלקת הדגל.
צבי זמישלני: בית חולים שיש לו שתי חטיבות, חטיבת מבוגרים וחטיבת ילדים.
צבי זמישלני: המחלקה היא בעצם סגורה כי יש דלת, לפי החוק יש מחלקה פעילה ומחלקה כרונית, היא מחלקה פעילה.
צבי זמישלני: אם יורשה לי, אקריא מכתב שהגיע אליי באחד המיילים, בעקבות הכתבה, לא בעקבות הדיון.
צבי זמישלני: שלשום התעוררתי בתחושת בושה על עצם קיום הדיון בעקבות הכתבה.
צבי זמישלני: הדיון הוא לגיטימי, אני חושב שאף אחד לא חסין מביקורת, אבל הצורה שזה נעשה, אני לפחות מרגיש בושה.
צבי זמישלני: אני אקריא, לא מה שאני אומר:
צבי זמישלני: ביום שישי האחרון צפיתי בכתבה – זה מכתב שמופנה אליי – ונדהמתי מתוכנה, אשר לעניות דעתי מעוות לחלוטין את תמונת הדברים - - -
יואל חסון: מי כותב את המכתב הזה?
צבי זמישלני: כותבת עורכת דין, שהיתה מתנדבת ב"גהה", היא מכירה את המחלקה, היא עבדה שנתיים במחלקה, כרגע היא לא שם, היא מכירה היטב את המתנדבים, כמו רוני שנמצאת כאן, שאחראית על המתנדבים, יש לנו 60 מתנדבים.
יואל חסון: אני לא רוצה להגביל אותך בדבריך, יש לך את הצדדים החיוביים להציג ויהיה לך את הזמן לעשות את זה, אבל תתייחס פשוט מהותית ועניינית.
צבי זמישלני: להתייחס למה?
יואל חסון: לדברים שנאמרו.
יואל חסון: אתה רוצה שאני אשאל שאלות מנחות?
יואל חסון: אני אעשה את זה.
צבי זמישלני: אז מה היה לנו?
צבי זמישלני: היתה לנו כתבה שלקחה שומר, שלא משם בכלל, שומר מאזור אחר.
יואל חסון: מאיפה השומר?
צבי זמישלני: זה השומר שבודק תיקים, כמו שבודקים בבלינסון, השרון, איכילוב, בבתי קפה וכו'.
יואל חסון: אבל העובדה היא, שהכתבת נכנסה באופן חופשי אל תוך בית החולים.
צבי זמישלני: בית החולים הוא חופשי.
צבי זמישלני: היה לנו שומר באחד משני השערים, שתפקידו לבדוק תיקים, כמו שבודקים בכל מסעדה ובכל בית קפה.
צבי זמישלני: הוא לא קשור למחלקה ד', הוא בכלל לא מהאזור של מחלקה ד'.
צבי זמישלני: מה עוד היה לנו?
צבי זמישלני: היה לנו צילום אילוסטרציה של נער מטפס על גדר – הגדר לא מ"גהה", אין לנו גדרות ב"גהה", אין לנו תיל ב"גהה", אנחנו לא בית כלא, זאת מחלקה פעילה פתוחה לכולם.
צבי זמישלני: האם אפשר להיכנס, בוודאי, כולם יכולים להיכנס.
צבי זמישלני: אין כמעט סלבס שלא היה אצלנו, אומן שלא היה בשביל הילדים.
צבי זמישלני: המשפחות שם כל הזמן.
צבי זמישלני: רוב הילדים יוצאים כל יום.
צבי זמישלני: המחלקה נמצאת בתוך מרחב עם דשאים ופסטוראליה, יש בית ספר צמוד למחלקה, הילדים הולכים לבית הספר.
צבי זמישלני: יש פינת חי, שרואים אותה כאן, צמודה למחלקה, שהילדים יכולים לשחק עם החיות.
צבי זמישלני: יש מגרש כדורגל, מגרש כדורסל, מגרש טניס, מכון כושר.
צבי זמישלני: הכול מחוץ למחלקה.